Dagur sagði á fundinum í kvöld að málinu væri nú lokið . Vísir / Vilhelm Tvær samhljóða tillögur um að draga til baka samþykkt borgarstjórnar Reykjavíkur frá því í síðustu viku um að sniðganga ísraelskar vörur voru samþykktar á aukafundi borgarstjórnar í kvöld . Tillögurnar voru samþykktar með fimmtán greiddum atkvæðum . Ákvörðunin um að sniðganga ísraelskar vörur var samþykkt á síðasta fundi Bjarkar Vilhelmsdóttur í borgarstjórn og að hennar tillögu . Óhætt er að segja að skiptar skoðanir séu um ákvörðunina og hefur borgarstjórinn , Dagur B. Eggertsson , sagt að um mistök hafi verið að ræða . Það hafi haft áhrif á ákvörðunina að um síðustu tillögu Bjarkar í borgarstjórn væri að ræða . Dagur sagði á fundinum í kvöld að málinu væri með þessu lokið en borgarfulltrúar minnihlutans gagnrýndu það að greinargerð fundarins þar sem tillagan var samþykkt væri ekki dregin til baka . Jafnframt kallaði Kjartan Magnússon , borgarfulltrúi Sjálfstæðisflokksins , eftir afsögn Dags vegna þess skaða sem samþykktin hefði þegar valdið . Fundurinn hófst klukkan fimm og lauk honum stuttu eftir klukkan níu í kvöld . Borgarfulltrúar eru ósammála um hvort áform um hótelbyggingu við Hörpu séu í hættu .